b'\n_START_ARTICLE_\nMaharad\xc5\xbea\n_START_PARAGRAPH_\nMaharad\xc5\xbea  Mah\xc4\x81r\xc4\x81ja (/\xcb\x8cm\xc9\x91\xcb\x90h\xc9\x99\xcb\x88r\xc9\x91\xcb\x90d\xca\x92\xc9\x99/; ki se tudi izgovarja kot Maharad\xc5\xbeah, Maharad\xc5\xbe, Moharad\xc5\xbea, Muharazeh) je v jeziku Sanskrit naziv za "velikega vladarja", "velikega kralja" ali "visoki kralj". Nekateri so vladali mogo\xc4\x8dnim dr\xc5\xbeavam neformalno imenovanih cesarstva kot npr. vladar maharad\xc5\xbea Rand\xc5\xbeit Singh, ustanovitelj Sikhovskega cesarstva in maharad\xc5\xbea Sri Gupta, ustanovitelj starodavnega indijskega  Cesarstva Gupta. Vendar je naziv s\xc4\x8dasoma izgubil na veli\xc4\x8dini, ker so nosilci imeli majhno realno mo\xc4\x8d, saj so se v Indiji plemi\xc4\x8di s tem nazivom   posku\xc5\xa1ali  \'dvigniti\' v rangu. Dogodilo se je enako kot v srednjeve\xc5\xa1ki Evropi, ko je plemi\xc5\xa1ki naziv vojvoda in \xc5\xa1e bolj grofa s\xc4\x8dasoma razvodenel v smislu realne mo\xc4\x8di in vladavine.  _NEWLINE_\xc5\xbdenski ekvivalent Maharani (ali Moharani, Mah\xc4\x81r\xc4\x81d\xc5\xbe\xc3\xb1\xc4\xab, Maharad\xc5\xbein) ozna\xc4\x8duje bodisi \xc5\xbeeno maharad\xc5\xbee (ali Maharane etc.), bodisi tudi dr\xc5\xbeavo, kjer je bilo obi\xc4\x8dajno, da je lahko  \xc5\xbeenska vladala brez soproga. Vdova maharad\xc5\xbee je poznana pod poimenovanjem Rad\xc5\xbemata "kraljica mati". Maharad\xc5\xbea Kumar na splo\xc5\xa1no ozna\xc4\x8duje sina maharad\xc5\xbee, vendar so bile konkretne oznake, ki so jih uporabljali na posameznih dvorih razli\xc4\x8dne kot npr. tudi Juvarad\xc5\xbea za naslednika.\n_START_SECTION_\nEtimolo\xc5\xa1ki izvor\n_START_PARAGRAPH_\nBeseda maharad\xc5\xbea izvira iz Sanskrita in je sestavljenka karmadh\xc4\x81raja iz besede mah\xc4\x81nt- "velik" in r\xc4\x81d\xc5\xbean "vladar, kralj"). To ima latinsko sopomenko magnum "veliki" in rex "kralj". Zaradi glavnega vpliva Sanskrita na besednjak ve\xc4\x8dine jezikov v Veliki Indiji in v  Jugovzhodni Aziji, je izraz maharad\xc5\xbea obi\xc4\x8dajen v mnogih modernih jezikih Indije in v jezikih Jugovzhodne Azije kot so jeziki kannada, tamil\xc5\xa1\xc4\x8dina, hindij\xc5\xa1\xc4\x8dina, marat\xc5\xa1\xc4\x8dina, rad\xc5\xbeastan\xc5\xa1\xc4\x8dina, malvi jezik, telugu jezik, odija jezik, pand\xc5\xbeab\xc5\xa1\xc4\x8dina, bengal\xc5\xa1\xc4\x8dina, silheti jezik, gud\xc5\xbearat\xc5\xa1\xc4\x8dina, malaj\xc5\xa1\xc4\x8dina in taj\xc5\xa1\xc4\x8dina. Naziv iz sanskrita maharad\xc5\xbea se je bil izvorno uporabljal le za vladarje, ki so vladali velikim obmo\xc4\x8djem in so imeli ni\xc5\xbeje podlo\xc5\xbene vladarje.  Od srednjega veka pa so naziv uporabljali hindujski monarhi manj\xc5\xa1ih dr\xc5\xbeav s sklicevanjem na potomstvo ali izvor v starodavnih maharad\xc5\xbeah.\n_START_SECTION_\nPlemstvo in \xc4\x8dastni naziv\n_START_PARAGRAPH_\nKot  rad\xc5\xbea in razli\xc4\x8dni drugi nazivi so tudi naziv maharad\xc5\xbea ve\xc4\x8dkrat podeljevali pomembne\xc5\xbeem, ki niso imeli nobene kne\xc5\xbeevske dr\xc5\xbeave za sabo kot npr. zamindarjem.\n_START_SECTION_\nIzveden kne\xc5\xbeevski naziv za kneze po krvnem sorodstvu\n_START_PARAGRAPH_\nMahard\xc5\xbe kumar (ali maharad\xc5\xbekumar) pomeni maharad\xc5\xbeevega sina ali prestolonaslednika; \xc5\xbeenski ekvivalent je maharad\xc5\xbe kumari (maharad\xc5\xbekumari): h\xc4\x8di od maharad\xc5\xbee.'